Nafarroako Parlamentuko Eledunen Batzarrak, 2017ko irailaren 21ean egindako bilkuran, ondoko adierazpena onetsi zuen:
“1. Nafarroako Parlamentuak arbuiatu egiten du Alderdi Popularraren Gobernuaren jarduketa autoritario eta errepresiboa, Kataluniako herriaren askatasun demokratikoak nahiz erabakitzeko eskubidea eragozten ari baita.
2. Nafarroako Parlamentuak arbuiatu egiten ditu, halaber, kargudun publiko eta alkate katalanen seinalatzeak eta haien aurkako hertsatzeak, urriaren 1eko erreferendumaren aurrean duten jarrera dela-eta gertatu direnak.
3. Nafarroako Parlamentuak erabaki du elkarretaratze bat egitea gaur, irailaren 21a, Osoko Bilkuraren hasieran, Katalunian gertatzen ari den salbuespen demokratikoa arbuiatzeko eta elkarrizketan oinarritutako konponbide baten alde”.

